|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA: 400-08/18-01/29

URBROJ: 2113/03-03-18-6

Stubičke Toplice, 12.12.2018.

Na temelju članka 9a. st. 4. Zakona o financiranju javnih potreba u kulturi (Nar. nov. br. 47/90, 27/93 i 38/09) i članka 46. st. 2. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), Općinski načelnik utvrđuje prijedlog

**3. IZMJENE ODLUKE O PROGRAMU JAVNIH POTREBA U KULTURI ZA 2018. GODINU**

**I.**

Općina Stubičke Toplice 3. izmjenom Proračuna za 2018. godinu osigurava financijska sredstva za program javnih potreba u kulturi u iznosu od 267.940,00 kuna.

**II.**

Javne potrebe u kulturi za koje se osiguravaju sredstva iz Proračuna Općine jesu kulturne djelatnosti i poslovi te akcije i manifestacije u kulturi od interesa za Općinu Stubičke Toplice, a osobito:

* akcije i manifestacije u kulturi koje pridonose razvitku i promicanju kulturnog života Općine,
* financiranje materijalnih rashoda i rashoda za usluge poslovnog prostora čija je namjena Općinska knjižnica
* financiranje rashoda za redovnu knjižničnu djelatnost i nabavu knjiga za proračunskog korisnika Općinsku knjižnicu Stubičke Toplice

**III.**

Program javnih potreba u kulturi obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo kulturnih manifestacija te financiranje rashoda proračunskog korisnika Općinska knjižnica Stubičke Toplice.

Izvor sredstava za financiranje javnih potreba u kulturi je proračun Općine – opći prihodi i primci.

**IV.**

Za javne potrebe u kulturi osiguravaju se sredstva kao slijedi:

|  |  |  |  |  |
| --- | --- | --- | --- | --- |
| Redni broj | Naziv aktivnosti | Pozicija u proračunu | 2. izmjena plana za 2018. (kn) | 3. izmjena plana za 2018. (kn) |
| 1. | Općinska knjižnica-materijalni rashodi i rashodi za usluge | A105105 | 17.400,00 | 15.100,00 |
| 2. | Projekti udruga građana | A105102 | 17.000,00 | 17.000,00 |
| 3. | Pokroviteljstvo manifestacija | A105103 | 70.000,00 | 134.850,00 |
| 4. | Proračunski korisnik Općinska knjižnica Stubičke Toplice | A105106 | 105.820,00 | 100.990,00 |
| **U K U P N O:** | **210.220,00** | **267.940,00** |

**V.**

Prijedlog 3. Izmjene Odluke o programu javnih potreba u kulturi za 2018. godinu upućuje se Općinskom vijeću na donošenje.

Općinski načelnik

Josip Beljak, dipl. ing. agr.